|  |  |  |  |  |  |  |  |
| --- | --- | --- | --- | --- | --- | --- | --- |
| **ΕΝΤΥΠΟ ΕΛΕΓΧΟΥ ΚΑΛΥΨΗΣ ΤΕΧΝΙΚΩΝ ΑΠΑΙΤΗΣΕΩΝ /**  **ΦΥΛΛΟ ΣΥΜΜΟΡΦΩΣΗΣ**  **«Προμήθεια και Εγκατάσταση Εξοπλισμού για Πρόσβαση ΑΜΕΑ σε Ακτές**  **του Δήμου Σητείας»** | | | | | | | |
| **ΕΛΑΧΙΣΤΕΣ ΤΕΧΝΙΚΕΣ ΑΠΑΙΤΗΣΕΙΣ**  **(Σύμφωνα με τις τεχνικές προδιαγραφές της 26/2021 Μελέτης).** | | | **ΑΠΑΙ**  **ΤΗΣΗ** | | **ΑΠΑΝΤΗΣΗ** | | **ΠΑΡΑΠΟΜΠΗ /ΤΕΚΜΗΡΙΩΣΗ**  **(Τεχνικό Φυλλάδιο, Τεχνική Περιγραφή/ Πιστοποίησης/ Υπεύθυνη Δήλωση Τεχνικής Προσφοράς)** |
| **ΤΜΗΜΑ Α΄: Προμήθεια και Εγκατάσταση Συστήματος Αυτόνομης Πρόσβασης Ατόμων με Κινητικά Προβλήματα στη Θάλασσα.** | | | | | | | |
| Α.1 | Η μη μόνιμη διάταξη για την αυτόνομη πρόσβαση ΑμεΑ στη θάλασσα θα πρέπει να περιλαμβάνει τουλάχιστον τα παρακάτω:   * Σύστημα ελέγχου με κεντρικό πίνακα, υδατοστεγή. * Φωτοβολταϊκό στοιχείο * Συσσωρευτές (μπαταρίες) * Σύστημα κύλισης αμαξιδίου (π.χ. ράγες) και παρελκόμενα αυτών (ντίζες, καλύμματα κλπ) * Κουπαστή (χειρολισθήρας) * Φορείο κίνησης * Ειδικά διαμορφωμένο κάθισμα * Συρματόσχοινα * Φωτεινή σηματοδότηση της σιδηροτροχιάς τουλάχιστον για 5μ, ώστε κατά τη διάρκεια της νύχτας να είναι ορατή σε όσους περπατούν κατά μήκος της παραλίας * Ασύρματος χειρισμός- (5 τηλεχειριστήρια / συσκευή) * Ντουζ προσαρμοσμένο πάνω στην διάταξη * Φωτοσυναγερμό * Πακέτο τηλεμετρίας | | ΝΑΙ | |  | |  |
| Α.2 | Τα βασικά στοιχεία διαστασιολόγησης και απαιτήσεων της μη μόνιμης, συναρμολογούμενης διάταξης:   * Μέγιστο βάρος χρήστη: έως 120 kg * Συντελεστής ασφαλείας φορτίων: τουλάχιστον 1,8 * Τύπος τροφοδοσίας: Συνεχές ρεύμα * Τροφοδοσία ηλεκτροκινητήρα: 12Vdc * Τροφοδοσία ηλεκτρολογικού πίνακα: 24Vdc * Ταχύτητα διαδρομής: από 0,10 έως 0,20m/s (Ανάλογα με το μήκος της διάταξης) * Μέγιστος αριθμός χρήσεων ανά ημέρα: απεριόριστος * Μέγιστος αριθμός χρήσεων χωρίς ηλιοφάνεια: 3 ημέρες \*60/ ημέρα =180 * Ύψος καθίσματος στο σημείο αφετηρίας: περίπου 50 cm * Βάθος τερματικού σημείου: περίπου 75 cm | | ΝΑΙ | |  | |  |
| Α.3 | Το ερμάριο του συστήματος ελέγχου με κεντρικό πίνακα θα είναι κατασκευασμένο από ανοξείδωτο χάλυβα κατάλληλο για χρήση σε θαλάσσιο περιβάλλον. Στο ερμάριο θα βρίσκονται εγκατεστημένοι όλοι οι απαραίτητοι αυτοματισμοί για την λειτουργία της διάταξης καθώς και ο μηχανισμός κίνησή της. | | ΝΑΙ | |  | |  |
| Α.4 | Όλες οι ηλεκτρονικές πλακέτες του ηλ πίνακα θα είναι βυσματωτού τύπου. Τα κρίσιμα ηλεκτρονικά εξαρτήματα θα είναι προφυλαγμένα εντός ειδικού στεγανού κουτιού που θα φέρει κλειδαριά και θα ασφαλίζει ερμητικά για προστασία από τυχόν υγρασία. Το όλο σύστημα θα λειτουργεί με χαμηλή τάση D.C. και θα καλύπτει όλες τις προδιαγραφές ασφαλείας ηλεκτρολογικών εγκαταστάσεων. | | ΝΑΙ | |  | |  |
| Α.5 | Το τηλεχειριστήριο της διάταξης, θα είναι πλήρως στεγανό, απλό στη λειτουργία του με λίγα πλήκτρα χειρισμού. Δυνατότητα ακινητοποίησης του καθίσματος κατά την διάρκεια της διαδρομής, με το πάτημα οποιουδήποτε πλήκτρου. Πρόβλεψη λειτουργίας της διάταξης με χειροκίνητο τρόπο. | | ΝΑΙ | |  | |  |
| Α.6 | Το σύστημα κύλισης του αμαξιδίου διάταξης αποτελείται από αρθρωτά τμήματα, κατασκευασμένα από ανοξείδωτο χάλυβα. Στο τελευταίο τμήμα εντός της θάλασσας θα προσαρμόζεται χειρολισθήρας. Το σύστημα κύλισης αμαξιδίου που διαμορφώνει την τροχιά/διαδρομή μέχρι το τερματικό σημείο θα καλύπτεται από καλύμματα κατάλληλα για χρήση σε θαλάσσιο περιβάλλον (πχ. από ανοξείδωτο χάλυβα, εμποτισμένη ξυλεία, πολυμερή υλικά, κλπ) έτσι ώστε να προστατεύονται οι χρήστες από τα κινητά μέρη. Το σύστημα κύλισης αμαξιδίου στο άνω σημείο θα συνδέεται κατάλληλα και με ασφάλεια στο ερμάριο του συστήματος ελέγχου της διάταξης όπου θα βρίσκεται ο μηχανισμός κίνησης του φορείου. Το φορείο, το οποίο θα ολισθαίνει κατά μήκος των ραγών, απαιτείται να είναι κατασκευασμένο από ανοξείδωτο χάλυβα, οι δε τροχοί αυτού να είναι κατάλληλης αντοχής και κατάλληλου υλικού για την καλύτερη ολίσθηση χωρίς ιδιαίτερους θορύβους. Το σύστημα της σιδηροτροχιάς θα περιλαμβάνει κατάλληλα διαμορφωμένα τμήματα ώστε να μπορεί αυτή να προσαρμοστεί στις ενδεχόμενες κλήσεις της παραλίας που θα τοποθετηθεί. Για το σύνολο της διάταξης πρέπει να υπάρχει ικανή υποστήριξη της στο έδαφος, μέσα και έξω από τη θάλασσα, όπου σε κάθε περίπτωση δεν θα προκαλείται η οποιαδήποτε αλλοίωση στα χαρακτηριστικά της για ανέμους εντάσεως έως 6 μποφόρ. Τα υλικά στερέωσης θα είναι από ανοξείδωτο χάλυβα. | | ΝΑΙ | |  | |  |
| Α.7 | Το προσφερόμενο σύστημα θα είναι πλήρως αυτόνομο ενεργειακά, θα καλύπτει τουλάχιστον 60 χρήσεις ανά ημέρα (για τρείς ημέρες) χωρίς ηλιοφάνεια. | | ΝΑΙ | |  | |  |
| Α.8 | Το ντουζ θα βρίσκεται ενσωματωμένο πάνω στη διάταξη και:  Το ακροφύσιο του ντους θα πρέπει να έχει ρυθμιζόμενη κατεύθυνση και μεταβλητή ένταση ροής, τόσο για την εξοικονόμηση νερού, όσο και μεταβαλλόμενη ένταση ροής σε περίπτωση έντονων ανέμων.  Η ντουζιέρα που θα τοποθετηθεί θα πρέπει να διαθέτει διάμετρο σωλήνα ½’’ με ύψος από 1.80 έως 2.20 μέτρα.  Ο κώδωνας της ντουζιέρας θα πρέπει να δίνει την δυνατότητα να μεταβάλλεται η γωνία του καθώς και να ρυθμίζεται η πίεση του νερού.  Ο διακόπτης της ντουζιέρας θα πρέπει να είναι πατητός με χρονοκαθυστέρηση.  Όλα τα δομικά μέρη της ντουζιέρας καθώς και όλα τα υλικά και μικρο-υλικά σύνδεσης (κοχλίες, άξονες κλπ.) πρέπει να είναι κατασκευασμένα από ανοξείδωτο χάλυβα κατάλληλο για θαλάσσιο περιβάλλον (πχ. AISI 316L, AISI 304L, κλπ.). | | ΝΑΙ | |  | |  |
| Α.9 | Το πακέτο τηλεμετρίας , συνδεδεμένο με τη διάταξη, θα δίνει τη δυνατότητα στους χρήστες σε πραγματικό χρόνο να λαμβάνουν πληροφορίες για την κατάσταση που επικρατεί στην ακτή. Η διάταξη για την αυτόνομη πρόσβαση ΑμεΑ στη θάλασσα θα πρέπει να μπορεί να κάνει λήψη φωτογραφιών, και θα να παρέχουν τις απαραίτητες πληροφορίες στο χρήστη όπως π.χ. ο κυματισμός της θάλασσας εκείνη τη στιγμή, και ταυτόχρονα θα προσφέρεται ασφάλεια όσον αφορά την προστασία προσωπικών δεδομένων. Οι εικόνες που θα λαμβάνονται θα διατίθενται και σε ιστοσελίδα της συσκευής. Το πακέτο τηλεμετρίας θα δίνει τη δυνατότητα στον ιδιοκτήτη της συσκευής (δήμος) να παρακολουθεί την κατάσταση της συσκευής και να λαμβάνει δεδομένα για τη χρήση της. | | ΝΑΙ | |  | |  |
| Α.10 | Η μη μόνιμη διάταξη θα πρέπει να περιλαμβάνει φωτοσυναγερμό. | | ΝΑΙ | |  | |  |
| Α.11 | Σε κάθε συσκευή, όλα τα ενσωματούμενα υλικά της διάταξης θα πρέπει να φέρουν τη σήμανση CE κατά τα οριζόμενα στις κοινές Υπουργικές αποφάσεις του Υπουργείου Οικονομικών, Μεταφορών και Επικοινωνιών, Εθνικής Οικονομίας και Ανάπτυξης, που περιέχονται στα Φ.Ε.Κ. 688/Β/1994 και 992/Β/30-12-94. | | ΝΑΙ | |  | |  |
| Α.12 | Τεχνικά εγχειρίδια και οδηγίες ελέγχου, χρήσης και συντήρησης στην Ελληνική γλώσσα. | | ΝΑΙ | |  | |  |
| Α.13 | Οι οδηγίες χειρισμού της διάταξης θα βρίσκονται αναρτημένες σε ευδιάκριτο σημείο πάνω στην διάταξη, τουλάχιστον στην Ελληνική και Αγγλική γλώσσα. | | ΝΑΙ | |  | |  |
| Α.14 | Ο Ανάδοχος αναλαμβάνει το σύνολο των υλικών, εργασιών, hardware και λογισμικού που απαιτούνται για την συναρμολόγηση, εγκατάσταση, σύνδεση, δοκιμαστική λειτουργία και παράδοση του συστήματος σε πλήρη λειτουργία, όπως έχει παραπάνω περιγραφεί, καθώς και όλα τα υλικά και μικρο-υλικά που θα απαιτηθούν για την σωστή εκτέλεση των εργασιών και λειτουργία του συστήματος ακόμα και αν δεν αναφέρονται ρητώς σε αυτή. | | ΝΑΙ | |  | |  |
| Α.15 | Εκπαίδευση του προσωπικού ή και φορέων-συλλόγων που θα επιλέξει η Υπηρεσία για έως και δύο (2) ημέρες. | | ΝΑΙ | |  | |  |
| Α.16 | Γραπτή εγγύηση τουλάχιστον δύο (2) ετών για την καλή λειτουργία τόσο των μηχανικών μερών όσο και των ηλεκτρονικών συστημάτων. | | ΝΑΙ | |  | |  |
| Α.17 | Ο ανάδοχος θα παραδώσει στο Δήμο, πίνακα με τη δαπάνη και το πρόγραμμα συντήρησης για κάθε χρόνο και για τα επόμενα πέντε χρόνια. Θα πρέπει να παραδοθεί επίσης, πίνακας των κυριότερων ανταλλακτικών τις διάταξης με τιμές και θα πρέπει να δοθεί βεβαίωση για δεκαετή, τουλάχιστον, δυνατότητα προμήθειας ανταλλακτικών των συσκευών του συστήματος. | | ΝΑΙ | |  | |  |
| **ΤΜΗΜΑ Β΄: Βοηθητικός εξοπλισμός και Εργασίες.** | | | | | | | |
| **Β.1** | **Ξύλινος Διάδρομος Πρόσβασης (Πλάτους 1,5 m).** | | | | | | |
| Β.11 | Τήρηση προϋποθέσεων και απαιτήσεων των σχετικών οδηγιών (ΦΕΚ 2621 Β/31-12-2009: καθώς και του προτύπου ΕΛΟΤ 1439:2013 . | ΝΑΙ | |  | |  | |
| Β.12 | Θα αποτελεί μια ολοκληρωμένη προσβάσιμη διαδρομή προς τις υποδομές της παραλίας που απευθύνονται σε ΑμεΑ (αποδυτήριο, WC, parking κτλ.). Υλικά αρίστης ποιότητας και σύμφωνα με τους επίσημους κανονισμούς και τις οδηγίες της Υπηρεσίας. Όλα τα υλικά και εξαρτήματα θα είναι καινούργια, άριστης ποιότητας, στιβαρής κατασκευής και μη υποκείμενα σε ταχεία φθορά. | ΝΑΙ | |  | |  | |
| Β.13 | Ελάχιστο πλάτος διαδρόμων 1,5μ. Τα όποια διάκενα ή ανοίγματα στην επιφάνεια του διαδρόμου δεν θα πρέπει να ξεπερνούν σε πλάτος τα 2 εκ. Οι διάδρομοι θα πρέπει να διαθέτουν διάκενα εγκάρσια της διαδρομής όδευσης για την απομάκρυνση της άμμου. Η απόσταση μεταξύ των διάκενων για την όδευση της άμμου θα πρέπει να είναι μικρότερη των 20 εκ και το πλάτος τους δεν θα πρέπει να ξεπερνά τα 2 εκ.  Τα λυόμενα τμήματά του διαδρόμου θα είναι άκαμπτα δημιουργώντας επίπεδες επιφάνειες ακόμα και όταν το έδαφος είναι ιδιαίτερα τραχύ.  Η σύνδεση μεταξύ των τμημάτων θα πρέπει να είναι αρθρωτή ώστε να επιτρέπεται η εύκολη προσαρμογή της σχετικής κλίσης τους, αντιμετωπίζοντας έτσι τυχόν μεταβολές στη μορφολογία του εδάφους. Η υψομετρική διαφορά μεταξύ των τμημάτων στα σημεία σύνδεσής τους δεν θα πρέπει να ξεπερνά τα 2 εκ.  Τα τμήματα αυτά θα πρέπει να είναι κατασκευασμένα από εμποτισμένη ξυλεία και από ανοξείδωτα υλικά κατάλληλα για χρήση σε θαλάσσιο περιβάλλον.  Η υψομετρική διαφορά μεταξύ του τμήματος του διαδρόμου που θα τοποθετηθεί δίπλα στο σημείο επιβίβασης της μη μόνιμης βοηθητικής διάταξης για την αυτόνομη πρόσβαση ΑμεΑ στη θάλασσα από την επιφάνεια του καθίσματος αυτής θα πρέπει να είναι 40-50εκ. | ΝΑΙ | |  | |  | |
| **Β.2 Χώρος υγιεινής για ΑΜΕΑ.** | | | | | | | |
| Β.21 | Συμμόρφωση με τις απαιτήσεις που ορίζονται στον κανονισμό EN 16194:2012 ή άλλο ισοδύναμο και η συμφωνία αυτή, να δηλώνεται από τον κατασκευαστικό οίκο, είτε με βεβαιώσεις, είτε με οποιοδήποτε κατάλληλο έντυπο/έγγραφο το οποίο θα αποδεικνύει τα ανωτέρω. | ΝΑΙ | |  | |  | |
| Β.23 | • Ο εσωτερικός χώρος τουλάχιστον 160 εκ. σε βάθος και πλάτος.  • Ελάχιστο ύψος τουλάχιστον 2 μ. στο ψηλότερο σημείο της καμπίνας.  • Το ελεύθερο πλάτος της θύρας θα πρέπει να είναι το λιγότερο 80εκ.  • Θα πρέπει να διαθέτει εσωτερικές μπάρες στήριξης.  • Η λεκάνη θα πρέπει να είναι κλειστού τύπου με κλαπέτο.  • Θα πρέπει να διαθέτει δοχείο για χαρτομάντηλα, ειδική συσκευή απολύμανσης χεριών και ειδική θήκη για χαρτί υγείας.  • Η πόρτα θα πρέπει να έχει μηχανισμό κλεισίματος με ελατήριο και ένδειξη κατειλημμένου.  • Το δάπεδο θα πρέπει να είναι κατασκευασμένο από αντιολισθητικό υλικό.  • Η οροφή ή μέρος της θα πρέπει να είναι κατασκευασμένη από διαυγές ή ημιδιαφανές υλικό ώστε να επιτρέπεται ο φυσικός φωτισμός.  • Θα πρέπει να υπάρχουν επαρκή ανοίγματα για πολύ καλό εξαερισμό.  • Θα πρέπει να είναι εργονομικά σχεδιασμένη έτσι ώστε να επιτρέπεται η μετακίνησή της με περονοφόρο ανυψωτικό ή παλετοφόρο καθώς και η άνετη τοποθέτησή της σε οποιαδήποτε από τις καθορισμένες περιοχές.  • Τα υλικά κατασκευής θα πρέπει να είναι άφλεκτα και ανθεκτικά σε υψηλές και χαμηλές θερμοκρασίες.  • Το εσωτερικό της καμπίνας θα πρέπει να είναι κατασκευασμένο από μη πορώδη υλικά ώστε να καθίσταται εφικτός ο γρήγορος καθαρισμός και η απολύμανση.  • Η καμπίνα θα διαθέτει σύστημα εξουδετέρωσης οσμών το οποίο θα λειτουργεί 24 ώρες/ημέρα χωρίς την ανάγκη χρήσης μπαταριών.  • Η δεξαμενή λυμάτων θα πρέπει να είναι εξοπλισμένη με σύστημα διαφράγματος και σύστημα καθαρισμού και απολύμανσης. | ΝΑΙ | |  | |  | |
| Β.24 | Υλικό κατασκευής, πολυαιθυλένιο υψηλής πυκνότητας. | ΝΑΙ | |  | |  | |
| Β.25 | Κατάλληλη βαφή για να δένει με τον περιβάλλοντα χώρο και να δρα θερμομονωτικά πάνω στο τοίχωμα της τουαλέτας, ειδικά για τη σκεπή η απόχρωση να είναι ανοικτή ώστε να διαχέει τον φωτισμό στο εσωτερικό. | ΝΑΙ | |  | |  | |
| Β.26 | Η δεξαμενή λυμάτων θα έχει χωρητικότητα τουλάχιστον 130 λίτρων με τουλάχιστον ένα αεραγωγό προς τα έξω για την αποφυγή οσμών στο εσωτερικό της καμπίνας. | ΝΑΙ | |  | |  | |
| **Β.3 Ξύλινο αποδυτήριο για ΑΜΕΑ Χώρος υγιεινής για ΑΜΕΑ** | | | | | | | |
| Β.31 | Το αποδυτήριο θα ακολουθεί τις προδιαγραφές για ΑΜΕΑ, όπως ορίζονται στις σχετικές οδηγίες της Υ.Α. 52907/2019 (ΦΕΚ 2621 Β/31-12-2009), στο πρότυπο ΕΛΟΤ 1439:2013 και στο άρθρο 16 της ΚΥΑ Αριθμ. ΔΔΠ0007378/0454ΒΕΞ2017. | ΝΑΙ | |  | |  | |
| Β.32 | Όλα τα δομικά μέρη του αποδυτηρίου είναι κατασκευασμένα από ανθεκτικά ξύλα, κατάλληλα για χρήση κοντά σε θαλάσσιο περιβάλλον. Όλα τα υλικά σύνδεσης (κοχλίες κλπ) είναι κατασκευασμένα από ανοξείδωτο χάλυβα κατάλληλο για χρήση σε θαλάσσιο περιβάλλον (πχ AISI 316L, AISI 304L, κλπ). Τα υπόλοιπα μέρη μπορούν να είναι από υλικά ανθεκτικά στη διάβρωση (πχ πολυμερή υλικά, γαλβανιζέ). | ΝΑΙ | |  | |  | |
| Β.33 | Διαστάσεις χώρου: ελάχιστος 1,50Χ1,50μ.  Δάπεδο: συναρμολογούμενα μέρη, επιφάνεια συνεχής και ομαλή, στα σημεία ένωσης των επιμέρους μερών του θα πρέπει να εξασφαλίζεται η μη δημιουργία αυλακιών με ύψος ανώτερο των 0.5 εκ. και πλάτος ανώτερο των 2 εκ.  Τοιχώματα: από συναρμολογούμενα μέρη, απόστασή από το δάπεδο 20-30εκ. και τελικό ύψος 180-200 εκ.  Οροφή: από συναρμολογούμενα μέρη, τοποθέτηση σε κεκλιμένη θέση ώστε να μην επιτρέπει την παραμονή υγρών και στερεών στοιχείων στην επιφάνειά της.  Θύρα: θα έχει ωφέλιμο πλάτος τουλάχιστον 0,90μ. και ελεύθερο ύψος 2,20μ. συρόμενη ή ανοιγόμενη με φρένο, θα διαθέτει εσωτερική και εξωτερική χειρολαβή στα 90εκ. από το δάπεδο.  Πάγκος: σταθερός, με βάθος 70 εκ., ελάχιστο πλάτος 1,50μ. και απόσταση 50εκ. από το έδαφος. Το υλικό κατασκευής του πάγκου θα πρέπει να είναι ανοξείδωτος χάλυβας. Οι ακμές του θα είναι καμπύλες για την αποφυγή τραυματισμών.  Λοιπός εξοπλισμός (κρεμάστρες, χειρολαβές κ.α.), χειρολαβές στρογγυλής διατομής που να αντέχουν σε φόρτιση 100χγρ. Θα πρέπει να υπάρχει από μία χειρολαβή τοποθετημένη κατακόρυφα εκατέρωθεν του πάγκου η οποία να εκτείνεται κατ’ ελάχιστον από τα 80 έως τα 120εκ από το δάπεδο. Επίσης, απαιτείται η ύπαρξη μίας χειρολαβής τοποθετημένης σε οριζόντια θέση κεντρικά του τοιχώματος όπισθεν του πάγκου. Η εν λόγω χειρολαβή θα πρέπει να είναι τοποθετημένη σε απόσταση μεταξύ 90 και 120εκ. από το δάπεδο και να έχει ελάχιστο μήκος 60εκ. Ακόμα, θα πρέπει να υπάρχει χειρολαβή στον τοίχο δίπλα στην θύρα τοποθετημένη κατακόρυφα η οποία να εκτείνεται κατ’ ελάχιστον από τα 90 έως τα 120εκ από το δάπεδο.  Τέλος, το αποδυτήριο θα πρέπει να διαθέτει κρεμάστρες κυκλικής διατομής (για την αποφυγή τραυματισμών) τοποθετημένες σε ύψη 1,20 και 1,80μ. εκατέρωθεν του πάγκου.  Σήμανση: Σύμβολα, πικτογράμματα, σχέδια, κείμενα κ.λπ. που αποτελούν την σήμανση είναι τυποποιημένα, απλά, ευδιάκριτα, σε έντονη χρωματική αντίθεση με το υπόβαθρό τους, τοποθετημένα σε θέσεις ανάλογα με το μέγεθός τους και τη λειτουργία τους.  Εύκολη απεγκατάσταση στο τέλος της θερινής περιόδου. | ΝΑΙ | |  | |  | |
| **Β.4 Ομπρέλες σκίασης.** | | | | | | | |
| Β.41 | Σε κάθε παραλία παρέμβασης θα τοποθετηθούν τέσσερις (4) ψάθινες ομπρέλες, οι οποίες θα χρησιμοποιούνται αποκλειστικά από ΑμεΑ.  Κάθε ομπρέλα πρέπει να έχει τουλάχιστον τα ακόλουθα χαρακτηριστικά:  1. Διάμετρος ομπρέλας τουλάχιστον 2 μ.  2. Ορθοστάτης διαμέτρου 8-10 εκ. και ύψος 3 μ. ο οποίος τοποθετείται εντός του εδάφους 0.8 μ.  3. Ανθεκτικός σκελετός με αντιανεμικές αντηρίδες και διπλό κολάρο στήριξης  4. Ο σκελετός να είναι κατασκευασμένος από γαλβανιζέ ή ανοξείδωτο υλικό  5. Πλήρως στοιβαζόμενη | ΝΑΙ | |  | |  | |
| **Β.5 Πληροφοριακές πινακίδες** | | | | | | | |
| Β.51 | Κατασκευασμένες από υλικά αντοχής και θα μπορούν εύκολα να αλλαχθούν, καθαριστούν και επιδιορθωθούν. Υλικά κατασκευής, υψηλών προδιαγραφών και άριστης ποιότητας. Για κάθε τύπο πινακίδας, επίπεδο φύλλο κράματος αλουμινίου πάχους τουλάχιστον 3mm, και διευκρινίζεται ότι πρέπει να είναι επικαλυμμένες με μεμβράνη προστασίας από βανδαλισμούς (αντιγκράφιτι). Οι πινακίδες που βρίσκονται επί δαπέδου θα πρέπει να είναι κατασκευασμένες από πλαστικό και όχι μεταλλικό υλικό για την αποφυγή τραυματισμών.  Τοποθετούνται πάντα εκτός ελεύθερου πλάτους και ύψους της ζώνης όδευσης, σε ύψος από 1,40 μ έως 1,60 µ. Οι πινακίδες θα στηρίζονται σε ιστούς, οι οποίοι είναι μεμονωμένοι απλοί σωληνωτοί ορθοστάτες από γαλβανισμένο σιδηροσωλήνα ύψους 3μ, διαμέτρου Φ48 και πάχους τοιχώματος 2 χιλιοστών. | ΝΑΙ | |  | |  | |
| Β.52 | Σε κάθε παραλία ενδεικτικά και αναλόγως των τοπικών αναγκών θα τοποθετηθούν οι εξής πινακίδες σήμανσης:  1.Μια (1) πινακίδα κατεύθυνσης προς τον χώρο στάθμευσης.  Ενδεικτικές Διαστάσεις: 40 x 40 εκατοστά.  Ύψος Τοποθέτησης: 220 εκατοστά.  Ένδειξη: Διεθνές Σύμβολο Προσβασιμότητας, Σύμβολο Στάθμευσης, Βέλος Κατεύθυνσης.  2.Δύο (2) πινακίδες, από μια σε κάθε θέση στάθμευσης.  Ενδεικτικές Διαστάσεις: 40 x 40 εκατοστά.  Ύψος Τοποθέτησης: 220 εκατοστά.  Ένδειξη: Διεθνές Σύμβολο Προσβασιμότητας  3.Μια (1) αναμνηστική πινακίδα στην είσοδο της παραλίας.  Ενδεικτικές Διαστάσεις: 60 x 60 εκατοστά.  Ύψος Τοποθέτησης: 160 εκατοστά περίπου.  Σήμανση: Ονομασία της πράξης, κύριος στόχος της δραστηριότητας, ονομασία Δήμου, Έμβλημα της Ένωσης, αναφορά στο Ταμείο, Σημαία της Ελλάδας, σύμβολο ΕΣΠΑ, «Με τη συγχρηματοδότηση της Ελλάδας και της Ευρωπαϊκής Ένωσης».  4.Δυο (2) μικρές πινακίδες με σύμβολο ΑμεΑ στην αρχή και στο τέλος του διαδρόμου.  Ενδεικτικές Διαστάσεις: 15 x 15 εκατοστά.  Τοποθέτηση: Επί δαπέδου.  Ένδειξη: Διεθνές Σύμβολο Προσβασιμότητας.  5.Μία (1) Πινακίδα στην είσοδο των αποδυτηρίων.  Ενδεικτικές Διαστάσεις: 20 x 20 εκατοστά.  Ύψος Τοποθέτησης: 140 εκατοστά περίπου.  Ένδειξη: Διεθνές Σύμβολο Προσβασιμότητας, «ΑΠΟΔΥΤΗΡΙΑ».  6.Μία (1) Πινακίδα στην είσοδο των τουαλετών ΑμεΑ.  Ενδεικτικές Διαστάσεις: 25 x 45 εκατοστά.  Ύψος Τοποθέτησης: 140 εκατοστά περίπου.  Ένδειξη: Διεθνές Σύμβολο Προσβασιμότητας, «WC».  7. Μια (1) Πινακίδα στον χώρο σκίασης.  Ενδεικτικές Διαστάσεις: 20 x 20 εκατοστά.  Ύψος Τοποθέτησης: 140 εκατοστά περίπου.  Ένδειξη: Διεθνές Σύμβολο Προσβασιμότητας.  . Σύνολο 9 πινακίδες σε κάθε παραλία. | ΝΑΙ | |  | |  | |
| **Β.6 Δημιουργία Θέσεων Στάθμευσης** | | | | | | | |
| Β.61 | Σε κάθε θέση πρόσβασης, θα δημιουργηθούν από δύο (2) θέσεις στάθμευσης ΑμεΑ, διαστάσεων 20 τ.μ. έκαστη, με ενδιάμεση ελεύθερη λωρίδα πλάτους τουλάχιστον 1,00 μ. | ΝΑΙ | |  | |  | |
| Β.62 | Θα ισχύουν οι προδιαγραφές όπως αυτές ορίζονται από τις σχετικές οδηγίες (ΕΛΟΤ 1439\_2013, ΥΠΕΚΑ –Σχεδιάζοντας για Όλους) και την απόφαση του Υπουργείου Περιβάλλοντος Χωρ. και Δημοσίων Έργων (52907/2009 -ΦΕΚ 2621/Β/31-12-2009). | ΝΑΙ | |  | |  | |
| Β.63 | Εργασίες οριζόντιας και κάθετης σήμανσης έτσι ώστε να διασφαλίζεται απόλυτα η ορατότητα κάθε θέσης και να αποφεύγεται η στάθμευση από άλλους οδηγούς.  Η οριζόντια σήμανση περιλαμβάνει οριοθέτηση με λευκό χρώμα διαγράμμισης της θέσης ΑμεΑ στις διαστάσεις του Κ.Ο.Κ. Το σύνολο του εσωτερικού του λευκού περιγράμματος της κάθε θέσης βάφεται με μπλε χρώμα διαγράμμισης και στο τέλος αποτυπώνεται με λευκό χρώμα το διεθνές σήμα των ΑμεΑ. Σε όλη την επιφάνεια της οριζόντιας σήμανσης διασπείρονται φωσφορίζοντα υαλοσφαιρίδια έτσι ώστε αυτή να διακρίνεται και κατά τις νυκτερινές ώρες. | ΝΑΙ | |  | |  | |

Ο ΠΡΟΣΦΕΡΩΝ